**Образац 12**

**ЈКП „ВИДРАК“ Ваљево**

**ТРОМЕСЕЧНИ ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊАЈКП ВИДРАК ВАЉЕВО**

**За период од 01.01.2020. до 30.09.2020.**

Пословно име: ЈКП „Видрак“ Ваљево

Седиште: Војводе Мишића 50

Претежна делатност: 3811- Сакупљање отпада који није опасан

Матични број: 07096844

ПИБ:100069386

Надлежно министарство: МИНИСТАРСТВО ПРИВРЕДЕ

Ваљево, 30.10.2020.

**ДЕЛАТНОСТИ ЈАВНОГ ПРЕДУЗЕЋА/ДРУШТВА КАПИТАЛА СУ:**

претежна делатност предузећа је

**38.11 Сакупљање отпада који није опасан**

- сакупљање неопасног чврстог отпада (смеће) на локалној територији, као што је сакупљање комуналног и комерцијалног отпада у контејнере што може бити мешавина материјала који се могу поновно употребити,

- сакупљање рециклабилних материјала,

- сакупљање отпада са јавних површина,

- сакупљање грађевинског отпада,

- сакупљање и уклањање отпадака као што су гране и шљунак,

- сакупљање текстилног отпада и

- активности у трансфер станицама за неопасан отпад.

Поред претежне делатности ЈКП“Видрак“ обавља и друге делатности од општег интереса као и делатности за које испуњава законом прописане услове :

**01.19 Гајење осталих једногодишњих и двогодишњих биљака**

 - гајење цвећа,резаног цвећа и пупољака

**01.30 Гајење садног материјала**

**02.20 Сеча дрвећа**

**16.10 Резање и обрада дрвета**

-производња дрвене вуне,дрвног брашна,цепки,иверја и др.

**23.61 Производња производа од бетона намењених за грађевинарство**

- производњу производа од бетона, цемента или предмета од вештачког камена за употребу у грађевинарству:

- плоча за поплочавање, блокова, панела, испуна, цеви, стубова и др.

-монтажних грађевинских елемената за високоградњу и нискоградњу, од бетона, цемента или вештачког камена

**33.11 Поправка металних производа**

-поправка металних контејнера

**37.00 Уклањање отпадних вода**

-пражњење и чишћење септичких јама и резервоара,шахтова и канализационих јама.

**38.21 Третман и одлагање отпада који није опасан**

- одлагање и третман пре одлагања чврстог и неопасног отпада који није чврст:

- рад депонија неопасног отпада

**38.31 Демонтажа олупина**

**38.32 Поновна употреба разврстаних материјала**

**39.00 Санација, рекултивација и дуге услуге у области управљања отпадом**

- остало специјализовано чишћење и санирање животне средине

**45.11 Трговина аутомобилима и лаким моторним возилима**

- трговину на велико и трговину на мало новим и коришћеним возилима:

 продаја,односно прерада возила чији се власник није јавио у прописаном року

**45.32 Трговина на мало деловима и опремом за моторна возила**

**46.22 Трговина на велико цвећем и садницама**

**46.76 Трговина на велико осталим полупроизводима**

**46.77 Трговина на велико отпацима и остацима**

- трговину на велико металним и неметалним отпацима и остацима намењеним зарециклажу, укључујући сакупљање, сортирање, одвајање и расклапање коришћене робе(као што су аутомобили) ради добијања употребљивих делова; паковање и препакивање,складиштење и испоруку, али без стварног процеса прераде

- трговину на велико старим папиром

- демонтажу аутомобила, рачунара, телевизора и остале опреме за добијање и препродајуупотребљивих делова

**46.90 Неспецијализована трговина на велико**

**47.19 Остала трговина на мало у неспецијализованим продавницама**

**47.51 Трговина на мало текстилом у специјализованим продавницама**

**47.71 Трговина на мало одећом у специјализованим продавницама**

**47.76 Трговина на мало цвећем,садницама,семењем,ђубривима,кућним љубимцима и храном за кућне љубимце у специјализованим продавницама**

**47.78 Остала трговина на мало новим производима у специјализованим продавницама**

**49.41 Друмски превоз терета**

- све активности у вези са превозом терета друмом(превоз аутомобила)

- изнајмљивање теретног возила с возачем

**52.10 Складиштење**

-рад складишних објеката за све врсте терета

**52.21 Услужне делатности у копненом саобраћају**

-уклањање нерегистрованих и хаварисаних моторних возила и других ствари са јавних површина,

-уклањање погрешно паркираних возила,

-чување уклоњених возила

-пратеће активности везане за рад паркиралишта,гаража,паркиралишта за бицикле и др.

**75.00 Ветеринарска делатност**

**-**хватање и збрињавање напуштених животиња у прихватишта за животиње

-нешкодљиво уклањање лешева животиња са јавних површина и објеката за дресуру,излагање,одржавање такмичења или промет животиња,

-транспорт или организовање транспорта лешева животиња са јавних површина и објеката за дресуру,излагање,одржавање такмичења или промет животиња до објеката за сакупљање,прераду или уништавање отпада животињског порекла на начин који не представља ризик по друге животиње,људе или животну средину

**81.10 Услуге одржавања објеката**

-одржавање јавних тоалета

**81.29 Услуге осталог чишћења**

- чишћење улица, уклањање снега и леда

- делатности чишћења на другом месту непоменуте

 **81.30 Услуге уређења и одржавања околине**

 **96.03 Погребне и сродне делатности**

Предузеће послује као јединствена радна целина. Свој рад и пословање организује кроз рад служби:

**„Служба заједничких послова“**

која обавља рачуноводствене и платно прометне послове, правне послове, административно техничке послове, послове безбедности и здравља на раду, одржавања хигијене објеката, курирске послове, послове обезбеђења објеката и имовине, послове одржавања средстава, послове јавних набавки, послове планирања и развоја, наплате потраживања и друге послове у складу са законом. У служби има 65 запослених радника.

**„Служба управљања комуналним отпадом“**

врши управљање комуналним отпадом: сакупљање комуналног отпада, његово одвожење, третман и безбедно одлагање укључујући управљање, одржавање, санирање и затварање депонија, као и селекцију секундарних сировина и одржавање, њихово складиштење и третман. У оквиру послова ове службе је и пражњење септичких јама. У циљу задовољавања потреба корисника услуга служба врши набавку и продају канти и контејнера. Послове у овој служби обавља 42 радника. Служба располаже са 13 камиона смећара, 2 камиона кипера и са по једним утоваривачем, булдозером, камионом за транспорт на регионалну депонију и цистерном фекалком.

**Служба „Улице“**

врши одржавање чистоће на површинама јавне намене: чишћење и прање асфалтираних, бетонских, поплочаних и других површина јавне намене, прикупљање и одвожење комуналног отпада са тих површина, одржавање и пражњење посуда за отпатке на површинама јавне намене. Ова служба има 31 запослених радника и располаже са 4 цистерне за прање, 3 камиона сандучара, 2 ауточистилицe, мини утоваривачем и усисивачем на моторни погон.

**Служба „Зеленило“**

врши одржавање јавних зелених површина: уређење, текуће и инвестиционо одржавање и санацију зелених рекреативних површина и приобаља. Бави се производњом цвећа и садног материјала. Послове у служби обавља 23 радникa. Служба располаже са 1 камионом TAM, 2 трактора са приколицом, тарупом и ротационом косачицом, путарским возилом, 4 мултифункционалне машине (рајдер и авант) и усисивачем на моторни погон.

**Служба „Гробља“**

врши управљање гробљима, сахрањивање, одржавање гробаља и објеката који се налазе у склопу гробља, одржавање пасивних гробаља ископ, ексхумацију и пренос посмртних остатака, превоз посмртних остатака и превоз погребне опреме. Обавља грађевинске радове на гробљима, врши набавку, складиштење и продају погребне опреме и остале опреме за гробља. У служби има 12 запослених радника. Служба располаже са једним трактором, једним комби возилом и мини багером.

**Служба „Паркинг контроле“**

врши делатност управљања, одржавања и коришћења јавних паркиралишта наплату паркирања и уклањање непрописно паркираних возила, премештање паркираних возила по налогу надлежног органа, чување уклоњених возила као и пратеће активности везане за рад паркиралишта. Послове у служби обавља 20 радника. Располаже са возилом „паук“.

**Служба „Зоохигијене“**

Делатност службе зоохигијене је:хватање и збрињавање, ветеринарска нега и смештај напуштених и изгубљених животиња у прихватилишта за животиње, лишавање живота за неизлечиво болесне и повређене напуштене и изгубљене животиње, контрола и смањење популације напуштених паса, нешкодљиво уклањање лешева животиња са површина јавне намене до објеката за сакупљање, прераду или уништавање отпада животињског порекла. У служби има 5 запослених радника. Служба располаже са ладом нивом (теренско возило) са приколицом.

**Годишњи програм пословања:**

Надзорни одбор ЈКП Видрак је на седници 13.01.2020. године усвојио Програм пословања за 2020. годину под бројем 01-145/1-20.

Скупштина града Ваљева је донела решење о давању сагласности на Програм пословања ЈКП Видрак Ваљево на седници одржаној 21.02.2020. године под бројем 02-34/20-02 (Службени гласник града Ваљева број 2 од 2020. године).

Надзорни одбор ЈКП Видрак је на седници 11.09.2020. године усвојио Измену и допуну програма пословања за 2020. годину под бројем 01-8099/1-20.

Скупштина града Ваљева је донела решење о давању сагласности на Измену и допуну програма пословања ЈКП Видрак Ваљево за 2020. годину на седници одржаној 30.09.2020. године под бројем 02-74/20-02 (Службени гласник града Ваљева број 18 од 2020. године).

**II ОБРАЗЛОЖЕЊЕ ПОСЛОВАЊА**

*Служба управљања комуналним отпадом*

Ова служба вршила је услуге изношења и депоновања смећа у граду Ваљеву, сеоским насељима Белошевац, Попучке, Лукавац, Петница, Дивци, Ваљевска Каменица, Бранковина, Ваљевска Лозница, Причевић, Ставе, Горња Грабовица, Дебело Брдо, Поћута, Јовања, Ровни и туристичком месту Дивчибаре.

Из индивидуалних домаћинстава смеће се одвозило аутосмећарима и то једном седмично.

Контејнери од 1,1 м3 пражњени су шест пута недељно, осим контејнера који су постављени на јавним површинама и који су пражњени сваким даном током године од којих су на појединим локацијама неки пражњени и два пута дневно.

Контејнери од 5 м3 се празне једанпут недељно, а по потреби и више пута.

Контејнери од 1,1 м3 и 5 м3 који су постављени по школама, установама и предузећима празнили су се по позиву.

Смеће са Дивчибара и приградских насеља Дивци, Бранковина, Ваљевска Каменица, Попучке, Лукавац, Причевић, Ставе. Ваљевска Лозница, Веселиновац, Горња Грабовица и Дебело Брдо одвозило се специјалним возилом које у себе празни контејнере од 1,1 м3 и 5 м3. Из свих поменутих насеља смеће се одвози на градску депонију у Ваљеву.

Из туристичког места Дивчибара и приградских насеља отпад се одвозио једанпут недељно, а по потреби више пута.

Укупан број корисника услуга изђубравања у 2020.години је 24.127, од чега се 22.180 односи на физичка, а 1.947 на правна лица. Укупне количине смећа које су депоноване износе око 27.500t за прва три квартала. Уз то свакодневно је вршено планирање и прекривање отпада инертним материјалом.

У просеку ова јединица изнела је и депоновала радним данима око 380 м3 смећа, а викендом око 110 м3. Уз то свакодневно је вршено планирање и прекривање отпада инертним материјалом.

***Служба „Улице“***

У упериоду од 01.01.2020. до 30.09.2020. ова служба је чистила и прала улице према Програму пословања.

Пражњени су контејнери од 1,1м3 и 5м3 машинским путем и свакодневно утоварано ванредно смеће ручним путем и пражњене уличне канте.

Ауточистилица је радила, такође, према Програму и плану пословања.

Поред тога, обављано је чишћење снега са тротоара и паркинга, а из појединих улица и утовар и одвоз снега, као и стругање наноса блата и ризле поред ивичњака. За време ванредне ситуације вршена је дезинфекција поливањем улица.

Табеларни приказ извршених радова у периоду од 01.01.2020 до 30.09.2020. години

|  |  |  |  |
| --- | --- | --- | --- |
| **Р.БР.** | **ОПИС ПОСЛА** | **ЈЕД. МЕРЕ** | **КОЛИЧИНА** |
| 1. | Свакодневно чишћење | м2 | 7.369.000 |
| 2. | Чишћење снега | м2 | 26.000 |
| 3. | Oдвоз смећа утовар ручним путем | м3 | 5.963 |
| 4. | Одвоз смећа утовар машинским путем | м3 | 13.569 |
| 5. | Рад чистилице | час | 1.066 |
| 6. | Прање | м2 | 4.344.000 |
| 7. | Поливање  | м2  | 10.013.000 |

***Служба „Гробље“***

У периоду од 01.01.2020. до 30.09.2020. у овој служби обављани су следећи послови. На Новом гробљу обављено је 419 сахрана, на Грацу 6, на Горићком 21, на Кличевачком 11, на Попарском 6,  и на  Боричевачком 7 сахрана. Поред тога на територији града Ваљева вршен је превоз, смештај и чување посмртних остатака покојника. Одржавање гробља и уређивање гробних места по захтеву грађана се вршило током овог периода. На гробљу су обављани и грађевински радови и израђено је 109 сокала. Издато је 157 гробних целина од чега је 116 двогробних, 35 једногробних и 6 трогробних целина. Такође је реализована продаја и превоз погребне опреме и обављани други послови везани за рад продавнице погребне опреме.

***Служба „Зеленило“***

Радници ове службе ангажовани су на пословима одржавања зелених површина у Ваљеву, Бранковини и на Дивчибарама

Зелене површине обухватају око 140 хектара што подразумева травњаке, цветне ронделе, шибље, живу ограду, стазе и платое градских паркова, скверова и тргова, споменика, спомен комплекса, парк шума, зеленила дуж саобраћајница и водотокова, зеленила у стамбеним насељима и између блокова стамбених зграда.

Послови ове радне јединице састоје се у: одржавању чистоће на стазама и платоима (80.710 м2), кошењу травњака, чишћењу травњака од разних отпадака, грабуљању лишћа и уклањању са травњака (1.294.200 м2), орезивању живе ограде (20.350 м2), одржавању ружа (370 м2), шибља ( 14.696 м2), сезонског цвећа (1.580 м2 ) и перена (200м2), а које се састоји у окопавању, орезивању, прихрањивању, заштити, заливању и др. Одржавање стабала састоји се у окопавању, сечи сувих и болесних грана и стабала, формирању круне, уклањању једногодишњих ластара и изданака.

У периоду од 01.01.2020 до 30.09.2020. године служба је извршила

|  |  |  |  |
| --- | --- | --- | --- |
| **Р.БР.** | **ОПИС ПОСЛА** | **ЈЕД. МЕРЕ** | **КОЛИЧИНА** |
| 1. | Чишћење стаза и платоа | м2 | 1.034.740 |
| 2. | Чишћење травњака | м2 | 2.340.045 |
| 3. | Чишћење снега | м2 | - |
| 4. | Сакупљање лишћа | м2 | 1.239.130 |
| 5. | Орезивање шибља | м2 | 51.790 |
| 6. | Кошење травњака | м2 | 3.708.025 |
| 7. | Сеча стабала уз помоћ платформе | комада | 29 |
| 8. | Сеча без платформе | комада | 6 |
| 9. | Формирање круне уз помоћ платформе | комада | 25 |
| 10. | Издизање круне телескопом | комада | 134 |

***Паркинг служба***

Електронски систем контроле и наплате паркирања у градском језгру града Ваљева врши се у оквиру две наплатне зоне и то: Зона 1 /црвена/ и Зона 2 /плава/. У Зони 1 паркирање је ограничено на 180 минута, док у Зони 2 нема временског ограничења.

Зону 1 /црвена/ чини 128 паркинг места обележених хоризонталном и вертикалном сигнализацијом, а Зону 2 /плава/ 1.770 паркинг места обележених хоризонталном и вертикалном сигнализацијом. Укупно под контролом и наплатом у обе зоне је 1.898 паркинг места. Такође на површинама црвене и плаве зоне обележено је 31 паркинг место за лица са посебним потребама-инвалиди, као и 27 паркинг места резервисаних за потребе правних лица (по решењу Градске управе уз одговарајућу накнаду). Укупна наплата паркирања за период 01.01.2020.-30.09.2020. године износи 38.950.917,00 динара.

***Служба „Зоохигијене“***

Служба “Зоохигијена“ је у периоду од 01.01.2020. до 30.09.2020.године на територији града Ваљева ухватила и збринула 162 паса луталица. Од укупног броја ухваћених паса 50 паса је удомљено новим власницима након обавезне дехелминтизације (уништавање спољних и унутрашњих паразита), вакцинације и обележавања микрочипом. Такође је 73 паса враћено на природно станиште. Пре ллвраћања над њима је извршена дехелминтизација, вакцинација против беснила, обележавање микрочипом и обележавање видним маркицама. Такође је извршена стерилизација, провера агресивности и здравственог стања. Тек тако „обрађени“ пси су враћани на природно станиште да не би угрожавали нормално функционисање грађана.

Служби је у протеклом периоду пријављено 134 уједа паса.

Пси луталице су хватани највише на приоритетним локацијама, око школа и обданишта, где је највећа концентрација деце која су немоћна да се бране.

**1. БИЛАНС УСПЕХА**

Биланс успеха је [финансијски извештај](https://sr.wikipedia.org/wiki/%D0%A4%D0%B8%D0%BD%D0%B0%D0%BD%D1%81%D0%B8%D1%98%D1%81%D0%BA%D0%B8_%D0%B8%D0%B7%D0%B2%D0%B5%D1%88%D1%82%D0%B0%D1%98) у коме се приказују приходи и расходи [привредног друштва](https://sr.wikipedia.org/wiki/%D0%9F%D1%80%D0%B8%D0%B2%D1%80%D0%B5%D0%B4%D0%BD%D0%BE_%D0%B4%D1%80%D1%83%D1%88%D1%82%D0%B2%D0%BE) са циљем утврђивања резултата пословања (остварене добити или губитка) у одређеном временском периоду.

|  |  |  |  |
| --- | --- | --- | --- |
| **КОНТО** | **НАЗИВ ПРИХОДА** | **ИЗНОС** | **% учешћа** |
| 6142  | Приходи од услуга на домаћем тржишту  | 75.055.890 | 30,09 |
| 6143  | Приходи од буџета  | 70.388.917 | 28,22 |
| 6144  | Приходи од сахрана  | 2.332.308 | 0,93 |
| 6145  | Приходи од закупа на гробљу  | 8.481.531 | 3,40 |
| 6146  | Приходи од грађана за изнош.смећа  | 90.537.601 | 36,30 |
| 6147  | Приходи од усл.на гробљу-капија  | 579.755 | 0,23 |
| 6148  | Приход од услуга на гробљу-сокла  | 2.070.042 | 0,83 |
|  | **УКУПНО ПОСЛОВНИ ПРИХОДИ** | **249.446.044** | **100,00%** |

Што се тиче прихода буџета они се односе на следеће службе и врсте прихода:

|  |  |  |
| --- | --- | --- |
| **НАЗИВ ПРИХОДА** | **ИЗНОС** | **% учешћа** |
| Приходи од чишћења улица | 32.075.368 | 45,57 |
| Приходи од санитарног чишћења | 9.440.145 | 13,41 |
| Приходи од услуга одржавања јавних зелених површина | 22.409.289 | 31,84 |
| Приходи од услуга чувања и смештаја паса луталица | 6.037.450 | 8,58 |
| Приходи од дивљих депонија | 426.665 | 0,61 |
| **УКУПНО** | **70.388.917** | **100,00%** |

Када су у питању трошкови процентуално највеће учешће заузимају трошкови зарада, накнада зарада и остали лични расходи. Али обзиром да су у оквирима планираних износа, не би смо детаљније коментарисали, посебно ако имамо у виду да су ове позиције детаљно разрађене у обрасцу 2 трошкови запослених. Трошови зарада су мањи из разлога мaњег броја запослених од планираног броја.

Разлог пробијања индекса за 6% на трошковима производних услуга резултат је немогућности прецизног планирања позиција, посебно на нивоу квартала. С тим да ће ова позиција у оквирима годишњег посматрања бити у границама планираних величина.

Треба напоменути да већих одстуапања у материјално значајним ставкама нема, те да пословни приходи али и пословни расходи као најважнији чиниоци нису прекорачениу материјално значајним износима.

Динамика радова на чишћењу, прању и одражвању јавних површина и зелених површина је у границама предвиђених очекивања за овај квартал,али је ванредно стања оставило утицај на висину пословних прихода у другим делатностима, посебно имајући у виду приходе од паркинг службе али и приходе од основне делатности. У првом кварталу изостала су средства од донација, али су у другом кварталу уплаћена у већем износу него што су планирана.

**2. БИЛАНС СТАЊА**

Биланс стања је финансијски извештај, који приказује стање средстава и изворе тих средстава у одређеном временском тренутку у једном предузећу.Имовина предузећа се кретала у границама приближним планираним износима сем за некретнине, построојења и опреме у припреми последица набављених средстава у последњем кварталу из донација које нису стављене у пуну употребу.

Залихе материјала су на нижем нивоу, а у складу са нижим трошковима што је напоменуто у овкиру биланса успеха.

Што се тиче наплате потраживања можемо рећи да је наплата надалеко лошијем ниову од нивоапланираних величина искључиво као директна последица ванредног стања.Напомињемо да се у оквиру потраживања не налазе услуге закупа и одржавања на гробљу.

Укупна актива предузећа je исказана у већем износу као резултат веће позиције готовине на крају периода и веће ставке некретнине и већег нивоа потраживања по основу продајеу односу на планиране величине.

Са друге стране краткорочне обавезе предузећа су на нивоу од 130% искључиво као резултат кашњења у плаћању добављачима под утицајем ванредног стања.

Позиције капитала су у оквиру планираних износа, сем на позицији добитка која је исказана у већем износу од планиране из разлога што су донације уплаћене у другом кварталу више од планираних, али и због мањих трошкова на позицијама трошкова материјала, трошкова зарада и накнада, као и позиција нематеријалних трошкова.Позиција готовина и готовински еквиваленти су детаљно објашњени у одељку 3. који следи.

**3. ИЗВЕШТАЈ О ТОКОВИМА ГОТОВИНЕ**

Највеће одступање је на позицији одлива зарада који су остали неискоришћени из разлога мањег броја запослених на исплати у односу на план, али и због великог износа обавеза према добављачима које нису измирене.

Позиција прилива од продајеје мања од планиране као резултат мање наплаћених средстава као резултат ванредног стања и смањене наплате.Остале позиције су у оквиру планираних износа. Готовина на почетку периода је већа од планиране те је ова позиција у највећој мери допринела великој разлици на крају периода. Из свега поменутог се може закључити да су новчана средства на крају периода већа од планираних износа. Већи износ на крају периода је и резултат акумулирања средстава како би предузеће измирило предстојећу обавезе за плаћање аутосмећара и цистерне. Треба нагласити да је и динамика трошења ликвидних средстава таква да су она највећа на крају месеца, јер већ наредних дана у следећем периоду следи одлив значајних средстава заисплату зарада радника, али и за плаћање текућих обавеза према добављачима за месец.

**4. ТРОШКОВИ ЗАПОСЛЕНИХ**

Када су у питању трошкови запослених по свим основама, напомињемо да већих одступања од планираних износа нема, уколико имамо на уму да је остварени број запослених мањи од планираних.

На позицији помоћ радницима и породицама радника, износ је мањи из разлога што се не може прецизно планирати колико ће радника бити болесно.Трошкови дневница и службеног пута процентуално су знатно мањи од планираних, из разлога што се због пандемије мало одлази на семинаре, који се у време ванредног стања одржавају углавном on-line.

Позиција Остале накнаде трошкова запосленима састоји се од позиција које чине издвајања запосленима за 8. март која износе 638.996 и новогодишњи пакетићи за децу запослених и давања запосленим за Нову годину 705.800. Што укупно чини износ од 1.344.796.

**5. ДИНАМИКА ЗАПОСЛЕНИХ**

У извештајном периоду број запослених на неодређено време се смањио за три извршиоца и то: један запослени је поднео захтев за раскид радног односа, један запослени је остварио право на инвалидску пензију и за једног запосленог је престао радни однос смрћу. Од запослених на одређено време, за једног запосленог је престао радни однос по основу истека рока на који је закључен уговор о раду (замена привремено одсутног радника).

На дан 30.09.2020. године укупан број запослених је 198.

**6. КРЕТАЊЕ ЦЕНА ПРОИЗВОДА И УСЛУГА**

Цене на које оснивач даје сагласност нису мењане у току 2020.

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Предузеће у току године нема у плану издвајања из средстава субвенција оснивача.

**8. СРЕДСТВА ЗА ПОСЕБНЕ НАМЕНЕ**

У оквиру 2020 није било материјално значајних одступања од планираних позиција ни на једној позицији. Једино је већи издатак за спортске активности, јер је закључно са ови кварталом искорићено све што је планирано за целу годину (за 100%), али до краја године то ће се кориговати.

**9. ИЗВЕШТАЈ О ИНВЕСТИЦИЈАМА**

У периоду од 01.01. до 30.06.2020. године није било реализованих планираних инвестиција како због касно усвојеног Програма пословања, тако и због увођења ванредног стања. У трећем кварталу извршена је надоградња аутосмећара у износу од 4.960.000,00 динара (без ПДВ-а) и ремонт булдозера у износу од 380.800,00 динара (без ПДВ-а) и моторна косачица у износу од 112.900,00 динара (без ПДВ-а).

**III ЗАКЉУЧНА РАЗМАТРАЊА И НАПОМЕНЕ**

Током периода од 01.01. до 30.09.2020. предузеће исказује далеко бољи финансијски резултат у односу на планиран у трећем кварталу. Скрећемо пажњу да су у првом кварталу изостала и средства од донација (Споразум о партнерству између водеђег корисника КЈПК „Рад“ Сарајево и ЈКП Видрак Ваљево за спровођење пројекта „SWM UPGRADING“), али су иста уплаћена у другом кварталу. Добит је већа од планиране због мање оствареног трошка материјала (за 17%), мање остварених производних услуга (за 19%) и мањег трошка зарада (за 7%), што је у апсолутном износу значајно (10.900.000,00 динара).

Динамика радова на чишћењу, прању и одржвању јавних површина и зелених површина је у границама предвиђених очекивања за овај квартал,али је ванредно стања оставило утицај на висину пословних прихода у другим делатностима, посебно имајући у виду приходе од паркинг службе у којој је готово обустављена делатност, али и приходе од основне делатности. Са друге стране повећани су одређене категорије трошкова из разлога појачаног интезитета прања и дезинфиковања јавних површина. Међутим, у другом кварталу дошло је до повећања прихода по основу донација тако да је исказан нето добитак у већем износу него што је планиран .

Током овог периода 2020.године није било промена цена производа и услуга, а делатност је обављало 7 запослених мање него крајем 2019. године. Ипак предузеће је успело да уз све напоре руководства исплаћује своје обавезе са мањим закашњењем, а да не угрози опстанак ликвидности. Инвестиције су у овом периоду изостале што је детаљно образложено кроз сегмент инвестиција.

Оно што је битно истаћи је и да је степен наплате на нижем нивоу као резултат смањења ликвидних средстава у време ванредног стања, али да предузеће предузима све расположиве мере наплате потраживања кроз сарадњу са приватним извршитељима за велики број потраживања.

Датум: 30.10.2020.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Потпис и печат

 в.д. директора: Kсенија Бадем Ненадовић